
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Humenné 8P/74/2025 8325201054 25. 06. 2025 JUDr. Ľubov Vargová ECLI:SK:OSHE:2025:8325201054.3
ROZSUDOK V MENE SLOVENSKEJ REPUBLIKY Okresný súd Humenné sudkyňou JUDr. Ľubov Vargovou v právnej veci starostlivosti súdu o maloletú: A. B., nar. XX.XX.XXXX, zastúpenú kolíznym opatrovníkom Úradom práce, sociálnych vecí a rodiny Humenné, pracovisko Snina, za účasti otca: B. C. B., nar. XX.XX.XXXX, bytom D. E. XX/XX, F., právne zastúpeného JUDr. Vlastou Pastorkovou, advokátkou so sídlom Strojárska 3998, Snina, o návrhu matky: G. G. B., nar. XX.XX.XXXX, bytom H. XXXX/X, F., o zvýšenie výživného, takto rozhodol: Mení rozsudok Okresného súdu Humenné, č. k. 8P/185/2022-111 zo dňa 02.11.2022 tak, že schvaľuje dohodu rodičov v tomto znení: „Zvyšuje výživné na maloletú A. B., nar. XX.XX.XXXX zo sumy 145,- eur mesačne na sumu 250,- eur mesačne, ktoré je otec povinný poukazovať matke vždy do 15. dňa v mesiaci od 17.04.2025. Dlžné výživné za obdobie od 17.04.2025 do 25.06.2025 vo výške 255,50 eur je otec povinný uhradiť matke do 31.08.2025. Otec sa zaväzuje uhrádzať zvýšené výdavky spojené so školskými výletmi na polovicu.“ odôvodnenie: 1. Matka maloletej podala dňa 17.04.2025 na súd návrh na zvýšenie výživného na maloletú. 2. Podľa § 2 ods. 1 Civilného mimosporového poriadku, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 3. Podľa odseku 2 citovaného ustanovenia na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 4. Podľa § 221 písm. a) Civilného sporového poriadku, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 5. Podľa § 122 Civilného mimosporového poriadku, ak vo veciach starostlivosti súdu o maloletých súd rozsudkom schváli dohodu rodičov, nie sú oprávnení podať voči výroku, ktorým bola dohoda schválená, odvolanie. 6. Voči výroku rozsudku, ktorým súd schválil dohodu rodičov, rodičia nie sú oprávnení podať odvolanie. Kolízny opatrovník sa po vyhlásení rozhodnutia vzdal práva na podanie opravného prostriedku voči vyhlásenému rozsudku. Poučenie:
Proti tomuto rozhodnutiu odvolanie nie je prípustné, pretože rodičia nie sú oprávnení podať odvolanie proti výroku rozsudku, ktorým súd schválil rodičovskú dohodu a kolízny opatrovník sa vzdal na pojednávaní dňa 25.06.2025 práva podať proti tomuto rozsudku odvolanie. Ak nebude povinnosť uložená týmto rozhodnutím splnená v stanovenej lehote, možno sa jej splnenia domáhať návrhom na vykonanie exekúcie podľa osobitného predpisu, a ak ide o výkon rozhodnutia vo veciach starostlivosti o maloleté deti, mimo peňažnej povinnosti, výkon rozhodnutia o návrat maloletého do cudziny podaním návrhu na výkon rozhodnutia podľa Civilného mimosporového poriadku.

